[Video] TBF: Neels gesels oor liefde, samesyn, pyn tydens KerstydDie akteur Neels van Jaarsveld. Foto: Neels van Jaarsveld via Facebook “Kersfees is ŉ interessante tyd,” sê Neels van Jaarsveld. “Saam met al die liefde en samesyn is daar ook ŉ mate van pyn, maar dis okay.” “Ek dink jy moet net eet soveel as jy kan en matig drink. En ŉ geskenkie is altyd nuttig,” glimlag hy. “Ek dink die grootste ding is mens moet net lief wees vir jou medemens en gehaltetyd saam met jou familie deurbring.” Neels het die rol van João Silva vertolk in die Hollywood-rolprent The Bang Bang Club teenoor sterre soos Ryan Phillippe en Malin Akerman. Hy is ook meer onlangs te sien in die Afrikaanse flieks Knysna, Die Pro en meer onlangs ŉ Man soos my pa. Binnelanders-kykers sal hom ook herken as dokter Gideon Basson. Verskeie Suid-Afrikaanse bekendes gaan jou tot 24 Desember hier op Maroela Media ŉ geseënde Kersfees kom toewens, ter ondersteuning van die Teaterbystandsfonds. Hou ons dop! Kliek gerus hier om die Teaterbystandsfonds te steun. Kyk hier onder na Neels se boodskap.